Document ID: /roh_data/filtered/fineweb-2-filterrobots_roh.jsonl.gz/11340

Dumondas discutadas a la dieta davart il turissem alpin a Puntraschigna:
- Tge avegnir ha il turissem d'enviern insumma anc?
- Pertge na tract'ins betg ils centers turistics alpins sco centers urbans?
- Tge pon'ins emprender da l'istorgia dal turissem alpin per l'avegnir?
Era la regenza grischuna è stada preschenta: Cusseglier guvernativ Jon Domenic Parolini ha referì davart las pussaivladads per il turissem grischun ed el ha sa participà ad in podi davart l'avegnir dal turissem. En pli hai dà referats d'experts da l'Italia, da l'Austria, da la Germania e da la Svizra. Coorganisatur da la dieta è la gruppaziun independenta «Avegnir Engiadin'Ota» che ha gì l'idea d'iniziar ina dieta suenter l'iniziativa per restrenscher la fabrica da segundas abitaziuns, suenter l'emprim na a gieus olimpics en Grischun e suenter la crisa cun il curs da l'euro.
RR actualitad 08:00